
Države i gazde - slndikata se plaše! 

OBAVESTENJE O OBUSTAVLJANJU 
| SAOBRAĆAJA S PROŠLONEDELJNOG | 
GENERALNOG ŠTRAJKA U GRČKOJ 


Nezaposlenost u Srbiji na istorijskom 
je maksimumu - veća je od 28 odsto. 
Ovo nam govori da državi i gazdama 
očigledno nije u interesu da izdvajaju 
više novaca za nova radna mesta, jer im 
savršeno odgovara da određene poslo- 
ve radi što manji broj ljudi uz duže rad- 
no vreme. Pored toga, država i gazde te 
radnike koji su zaposleni ionako veoma 
bedno plaćaju ili ih, štaviše, uopšte i ne 
plaćaju. U Srbiji više od 60.000 radnika 
za svoj rad i ne dobija platu, pa rešenje 
potraže na sudovima, što košta izuzetno 
mnogo vremena, živaca i novca. Radni 
sporovi traju i do četiri godine i obi- 
čno koštaju više hiljada evra. Nudeći 
sa jedne strane ,,pravo“ radnicima da se 
bore na sudovima za svoje neisplaćene 
plate, država se ujedno trudi da im i tu 
,,sistemsku a borbu maksimalno oteža, 
uvodeći propise koji ne dozvoljavaju 
da zastupanje stranke pred sudom 
obavlja bilo ko drugi osim plaćenog 
advokata. Ovo je valjda sasvim dovo- 
ljno da razbije svaku iluziju kako je 
moguće ,,sistemskom ££ borbom doći 
do svojih prava. Sva prava koja danas 
posedujemo nisu rezultat borbe kroz 
pravni ili politički sistem, već su 
rezultat masovnog narodnog pritiska 
odozdo. Stoga, umesto besomučnog 
vucaranja po sudu i ostavljanja 
„plaćenim profesionalcima ££ da nas 


zastupaju u sporovima, radnicima je 
potrebno organizovanje u borbene 
sindikate koji će im omogućiti da se 
efikasno bore za svoja prava, počev od 
rešavanja konkretnih problema koje 
imaju na svojim radnim mestima pa 
sve do organizovanja širokog fronta 
radničke borbe na nacionalnom nivou, 
koja treba da se vodi snažnim pritiskom 
na državu protestima, preuzimanjem 
radnih mesta i štrajkovima. 

Ti sindikati nipošto ne treba da budu 
nalik birokratskim sindikatima kon- 
trolisanim od strane države ili neke 
političke partije, koji po pravilu služe 
samo da bi amortizovali nezadovolj- 
stvo masa i u ključnim trenucima izda- 
li radničke interese. Takav je, na primer, 
Savez samostalnih sindikata Srbije, ko- 
ji je ovih dana, usled nezadovoljstva 
nastalog zbog naglog rasta cena, na- 
javljivao proteste, da bi zatim od njih 
odustao, uz sramno obrazloženje da 
se zalaže za „socijalni dijalog ££ sa drža- 
vom i gazdama. Koliko se država i 
gazde plaše organizovanja radnika u 
sindikate govori i činjenica da je na 
mnogim radnim mestima zabranjeno 
sindikalno organizovanje, što dodatno 
olakšava gazdama da beskrajno iz- 
rabljuju i šikaniraju zaposlene. 

Stiženamtalasprotesta 

Ovih dana Atinu je potresao novi 
generalni štrajk. Prošlog četvrtka je 
preko 70.000 demonstranata izašlo na 
ulice, protestujući protiv daljeg eko- 
nomskog izrabljivanja od strane EU i 
grčke vladajuće klase. Da kapitalizam 
gubi tlo pod nogama i u centralnim 
kapitalističkim zemljama, pokazuje 
slučaj Velike Britanije. Više desetina 
hiljada ljudi je 20. oktobra protestova- 
lo u Londonu, Belfastu i Glazgovu, 


iskazujući nezadovoljstvo zbog toga što 
Vlada otežava život milionima građana 
smanjenjem plata radnicima, dok 
bogatima smanjuje poreze. 

A, dok taj veliki talas ne stigne i do naših 
ulica - u Beogradu su ponovo aktuelne 
studentske blokade! Blokadu Fakulteta 
likovnih umetnosti već deset dana 
drže samoorganizovani stu-denti koji 
žele da odbrane pravo na obrazovanje, 
protiv komercijalizacije i pretvaranja 
obrazovanja u privilegiju bogate 
manjine. Fakultet je od 23. oktobra u 
potpunoj blokadi - zgrada fakulteta je 
pod potpunom kontrolom studenata 
i svi programi i alternativna nastava 
održavaju se jedino u okviru blo- 
kade fakulteta. Studentskom protestu 
pridružili su se i studenti Arhitekton- 
skog fakulteta, koji su blokadu takođe 
otpočeli 23. oktobra. Pitamo se koji 
je sledeći fakultet koji će biti blokiran 
i dajemo punu podršku studentima 
u borbi protiv komercijalizacije ob- 
razovanja - za kvalitetno i svima do- 
stupno obrazovanje. Svi u blokade! 

Da li ste 
znaii а 

...da prosečni generalni di- 
rektor zarađuje 300 puta više 
od prosečnog radnika, koji 
godišnje prosečno radi 1040 

sati više od direktora? 

v_ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


“ŠT0 VIŠE 0NIH K0JIVERUJU U PRAVEDNU STVAR BUDE PR0G0NJEN0, TIM ĆE BRŽE BITI 0STVARENE NJIH0VE IDEJE” (A. Fišer) 














KATALOG CLS 



Marks i Engels 

KOMUNISTIČKIMANIFEST 

Komunisti s prezirom odbijaju prikrivanje svojih pogleda i namera. Oni izjavljuju otvoreno da se njihovi ciljevi 
mogu postići samo nasilnim rušenjem čitavog dosadašnjeg društvenog poretka. Predgovor Marej Bukčin. 
CENA: 100- 

Petar Kropotkin 
ANARHIJA 

Na osnovu istorijskih, političkih i ekonomskih činjenica, kao i na osnovu lekcija najnovije 
istorije, anarhisti i anarhistkinje su formirali svoje shvatanje o društvu, potpuno različito od 
svih političkih partija koje teže da državnu vlast uzmu u svoje ruke. CENA: 200- 



ANARHIJA 


BLOKADNI KUVAR 

- receptl za uspeinu blokadu - 


BORBAZA 

ZNANJE 

Studentski 
protest 
2006. Zbirka 
dokumenata i 
svedočanstava. 
CENA: 300- 


FABRICKI KOMITETI 

Fabrički komiteti u ruskoj 
revoluciji i Sindikalisti u ruskoj 
revoluciji. CENA: 200- 

ZAGRCNUTI U TRANZICIJI 

Zbirka socijalno angažovanih radova sakupljenih 
na konkursu koji je raspisao CLS. Obuhvata pesme, 
priče, grafike, stripove i slike preko dvadeset 
stvaralaca. CENA: 200- 



BLOKADNI KUVAR 

Kako su studenti Filozofskog fakulteta u Zagrebu zakuvali veliki 
studentski protest. CENA: 100- 


FRANSISKO FERER 



MODERNA 

ŠKOLA 

- poreklo i ideali - 


Sergej Stepnjak 

Nihilistkinja 

Istmita priča o Olgi Ljubatovič “ 


I Sergej Stepnjak 
NIHILISTKINJA 

Istinita priča o Olgi Ljubatovič, 
čuvenoj ruskoj nihilistkinji 
poreklom sa naših prostora. 
CENA: 200- 


PIRAMIDA 

KAPITALISTIČKOG 

PORETKA 

Poster. CENA: 100- 




Fransisko Ferer 

MODERNA ŠKOLA, POREKLO IIDEALI 

Kapitalno delo španskog prosvetitelja i anarhističkog 
pedagoga Fransiska Ferera. CENA: 300- 


BEDA STUDENTSKOG 
ŽIVOTA 

Razmatrana u njenim ekonomskim, 
političkim, socijalnim, psihološkim, 
seksualnim i posebno intelektualnim 
aspektima, uz skroman predlog za 
njeno ukidanje. CENA: 150- 

Strip: 

REVOLUCIJA U 
RESTORANIMA 

Radnička kritika uslužnog sektora: kako 
se pravi i kako se rastura restoran? Kako 
nas izrabljuju u restoranima i kafićima 
za male pare, uz veliki stres i kako da se 
suprotstavimo tome. CENA: 200- 



REVOLUCIJA U 

RESTORANIMA 

radnička kritika uslužnogscktora 


Ivan Tobić 

GRAĐEN SAM KO SVETILONCI 

Nadrealističke bravure najprovokativnijeg i 
najtalentovanijeg jagodinskog genija. CENA: 300- 

Bojan Pandža 

ABRAKSASOV VODIČ NIZ DOKUMENTARNIFILM 

Drugo, prošireno izdanje! Knjiga koja nadahnjuje svojom brutalnom iskrenošću, 
i silazi u najmračnije ponore ljudske psihe u potrazi za izvorima zla. CENA: 
500- 



CRVEN O-CRN A ZASTAVA 

Anarhosindikalistička zastava 
veličine 60x120 cm. 
CENA: 500- 



Karl Marks: NAJAMNIRADIKAPITAL i PREDGOVOR PRILOGU KRITIKE POLITIČKE EKONOMIJE 
Petar Kropotkin: SISTEM NADNICA 
Emil Puže: OSNOVE SINDIKALIZMA; SABOTAŽA 
Rudolf Roker: METODE ANARHOSINDIKALIZMA 
Audio diskovi: U MUZIKA SLOBODE” 


Publikacije CLS-a možeš naći u svim boljim knjižarama 
ili naručiti direktno od nas: 
e-mail: cls@inicijativa.org 
web: www.inicijativa.org/tiki/cls 























































ex-Idolmladih 


10 GODINAASI k 

Nije vreme za slavlje nego za borbu 



Sajam 


knjiga 



Na današnji dan pre deset godina, 
19. oktobra 2002, u Beogradu je 
održan osnivački kongres Anarho- 
sindikalističke inicijative (ASI). 

U prethodnih deset godina ASI 
je intenzivno davala doprinos 
organizovanju revolucionarnog slobo- 
darskog radničkog pokreta. Osim di- 
rektnog učestvovanja u radničkim i 
studentskim štrajkovima i protestima, 
redovno izdajemo nedeljni bilten 
„Direktna akcija“ i održavamo 
aktivnu izdavačku delatnost. Naše 
istraživačko-izdavačko telo - Centar 
za liberterske studije (CLS) ove, kao 
i osam prethodnih godina, učestvuje 
na Sajmu knjiga u Beogadu sa name- 
rom da narodu učinimo pristupačnim 
teoriju i istoriju radničkog pokreta, kao 
i da se suprotstavimo komercijalizaciji 
kulture, i podstaknemo širenje i jačanje 
progresivne misli i radikalne društvene 
kritike. 

U junu 2010. ponovo smo podneli zah- 
tev za registraciju Anarhosindikalisti- 
čke inicijative kao sindikalne or- 
ganizacije, ali usled birokratskih 
opstrukcija države taj proces još uvek 
traje. Od samog osnivanja ASI aktivno 
učestvuje u međunarodnom radni- 
čkom pokretu, a 2004. postajemo 
punopravna članica Međunarodnog 
udruženja radnika i radnica. 

Kakve su društvene prilike, svi 
vrlo dobro osećamo na svojoj koži. 
Rekordna nezaposlenost, minimalne 
plate i vrtoglavi rast cena sa jedne i 
neviđena bahatost gazda i političara sa 
druge strane su slika današnje Srbije i 
sveta. Zato radnike i radnice povodom 
ovog jubileja ne pozivamo na svečanu 
zakusku već na organizovanu klasnu 
borbu! Ta borba se ne sme oslanjati ni 
na žute sindikate ni na političke partije. 
Ona mora biti neposredna - oslonjena 


na direktnu akciju protiv interesa gazda 
i države, i direktno-demokratska - 
bazirana na odlučivanju na zborovima, 
bez birokrata i nesmenjivih predstavni- 
ka, jer se samo takvom borbom mogu 
ostvariti suštinska poboljšanja položaja 
radništva i postaviti osnove za istinski 
slobodno društvo. 

Borbu za poboljšanje položaja radničke 
klase, za stvaranje radničkog pokreta 
na principima direktne akcije i direktne 
demokratije i borbu za revolucionarnu 
društvenu promenu koja podrazumeva 
ukidanje kapitalzma i države, borbu 
koju smo pre deset godina započeli, 
danas nastavljamo sa podjednakim 
žarom. Pozivamo sve obespravljene, 
radnice i radnike, studente, nezaposle- 
ne i penzionere da nam se pridruže u 
toj borbi, za život dostojan čoveka. Za 
bezdržavni samoupravni komunizam. 
Za anarhiju! 

U Beogradu, 
Sekretarijat 
Anarhosindikalističke inicijative, 
Sekcije Međunarodnog udruženja 
radnika i radnica 


Tadej preporučujefilm 

Sacco & Vanzetti 

Fenomenalan film, 
od prvih scena koje 
pokazuju masovna 
politička hapšenja i 
deprotacije anarhi- 
sta i sindikalista 
početkom 1920tih 
u SAD, preko 
suđenja i odlične 
završnice. Nikola 
Sako i Bartolomeo Vanceti su bili anar- 
histi osuđeni na smrt u farsičnom 
montiranom suđenju i pogubljeni na 
električnoj stolici uprkos svim dokazima 
koji su govorili u prilog njihove nevino- 
^sti. Zasnovano na istinitim dogadajima. ^ 


Poštovani ljubitelji knjige i lepe pisane reči, 
konje možemo podeliti na nekoliko vrsta u 
zavisnosti od njihove boje. 

Belac je konj bele boje. Rađa se kao crno 
ždrebe, sa većim ili manjim belim površina- 
ma po glavi ili nogama, a beo postaje tek 
između pete i sedme godine. Neki konji se 
rađaju potpuno beli sa crvenim očima, ali to 
nisu belci, već albino konji. 

Alat ili riđan je žute, odmosno smeđe dlake. 
Postoje nijanse od sasvim svetlih (otvorenih) 
alata svetložute boje do crnih ili vranih alata 
crvenosmeđe boje sa crvenkastim sjajem. 

Dorat je konj smeđe i crvenkastosmeđe 
dlake. Za razliku od alata, doratu su griva, 
rep i noge do kolena uvek crni. Postoje svetli 
(otvoreni), crveni, žuti, kestenjasti i tamni 
(zatvoreni) dorati. 

„Već odavno spremam svog mrkova” poz- 
nata je starogradska šansona koja nas kasom 
dovodi do još jedne vrste konja. Mrkov (ili 
mrkuša) ima vrlo tamnu, gotovo crnu boju 
dlake. Samo po glavi, trbuhu i oko zadnjih 
kolena je svetlija, crvenkastožućkasta. 

Vranac nije samo naziv za sortu grožđa i 
kvalitetno polusuvo crveno vino, već i za 
konja crne (vrane) dlake, grive, repa i kopi- 
ta. Razlikujemo vrance, koji su tokom cele 
godine podjednako crni, i letnje i zimske. 
Letnji su leti više crni, dok su zimski tokom 
zime izrazito crni. 

Kulaš je konj žućkaste do pepeljastosive 
dlake. Razlikujemo žutog kulaša, ili plavca, i 
sivog ili mišastog kulaša (miška) čija siva dla- 
ka podseća na boju miša. Izabel je izuzetno 
lep konj, čija boja tela je svetložuta, pa čak i 
zlatna, dok su mu griva, rep i kopita svetli, 
skoro beli. 

Konj sivac, poznatiji kao (Damjanov) ze- 
lenko, na svet dolazi sa tamnom alatastom, 
dorastom ili vranom dlakom. Nakon prvog 
linjanja, ždrebad postaju sve više siva, 
vremenom dlaka sve više bledi, a negde 
u periodu od desete do četrnaeste godine 
postaje sasvim bela. Podvrste su zekan, pa- 
strvnjak, muhasti, jabučasti, svetli, tamni, 
mrki i žućkasti sivac. 

Ne zaboravimo ni na čuvenog konja Marka 
Kraljevića - šarca (tamni konj, koji po celom 
telu ima manja ili veća polja bele dlake), 
prosedog konja (ima jednako izmešane bele 
i crne dlake po celom telu) i jako zanimljivog 
apaluzo konja koji šarom podseća na 
leoparda. 

Poštovani čitaoci, lep pozdrav do narednog 
Sajma knjiga. 


^Dinektnu akciju možete nabaviti na sledećm mestima^ 

BEOGRAD: Kulturni centri REX i CZKD; 
Knjižare BARABA, PLATO i BEOPOLIS; 

Kafići BROD, BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
^NUBLU i MALA VELIKA KNJIGA. _ 















18. oktobar. Za vreme prošlonedeljnog 
velikog 24-satnog generalnog štrajka u 
Grčkoj više od 70.000 demonstranata 
okupilo se u centru Atine, oko 17.000 
u Solunu, a ukupno oko 200.000 u 
celoj zemlji. Jedan čovek je umro od 
srčanog udara tokom protesta u Atini. 
U sukobima policije i demonstranata 
povređeno je 16 ljudi, a uhapšeno je 
više od 50 osoba. Oko 4.000 policajaca 
obezbeđivalo je zgrade ministarstva 
i parlament u Atini. Pripadnici 
policije su, uobičajeno, koristili su- 
zavac, a demonstranti su uzvračali 


Centar za liberterske studije predstavlja: 

OIS na Sajmu knjiga 

Centar za liberterske studije (CLS), 
istraživačko-izdavačko telo Anarho- 
sindikalističke inicijative, i ove godine 
će na beogradskom sajmu knjiga imati 
svoj štand na galeriji hale 1. Posetite 
nas na štandu pod crveno-crnom 
zastavom! 



mlotovljevim koktelima i mermernim 
kamenicama. 

Brodovi nisu isplovili iz luka, 
javni saobraćaj bio je u potpunom 
prekidu, a bolnice su primale samo 
hitne slučajeve. Državne kancelarije, 
ministarstva, pekare i druge prodavni- 
ce bili su zatvoreni. Vozovi i trajekti 
nisu saobraćali, dok je zbog štrajka 
kontrolora leta avionski saobraćaj bio 
obustavljen na tri sata. Škole i poreske 
službe bile su zatvorene čitav dan, a u 
štrajku su učestvale i banke. 

Najnoviji u nizu štrajkova u Grčkoj 
organizovan je u znak protesta zbog 
novih „mera štednje”, predviđenih za 
2013. i 2014. godinu, koje zahtevaju 
me-đunarodni kreditori. 

Novi generalni štrajk najavljen je za 
14. novembar, pod imenom „N14”. 
Ovaj štrajk biće specifičan po tome što 
će predstavljati jedan od prvih koraka 
u internacinalizaciji borbe radnika 
Evrope, budući da su generalni štraj- 
kovi istog dana najavljeni u još tri 
evropske zemlje: Španiji, Portugaliji i 
na Kipru. 

Protesti protiv privatizovanja luke 
uPanamskom kanalu 

Sukobi u kojima je život izgubio jedan 
dečak izbili su na ulicama panamskog 
lučkog grada Kolona nakon što je vlada 
objavila odluku o prodaji zemljišta koja 
se nalaze u zoni slobodne trgovine na 
ulazu u atlantsku stranu Panamskog ka- 
nala. Demonstranti tvrde da će odluka 
o prodaji državnog zemljišta u ovoj zo- 
ni slobodne trgovine najviše uticati na 
radnike s tog područja, smatrajući da bi 
bilo isplativije da se povise cene zakupa, 
a da zarada ide gradu Kolonu u kome 
ionako vladaju siromaštvo i kriminal. 

Policija je koristila suzavac i gumene 
metke kako bi rasterala demonstrante 
ko-ji su paljenjem guma blokirali 
saobraćaj. Ubijeni dečak primljen je u 
bolnicu sa prostrelnim ranama grudnog 
koša. 


Španskavlada priprema 
zakon kojim bi se zabranilo 
fotografisanje policajaca koji biju 
Ijude na demonstracijama 

Španska vlada priprema nacrt zakona 
koji bi zabranjivao fotografisanje ili 
snimanje pripadnika policije i „snaga 
reda” dok su na dužnosti. Vlasti uve- 
ravaju stanovništvo da su se na takav 
potez odlučili kako bi „zaštitili živote 
policajaca”. Predlog zakona stiže u 
vreme talasa velikih protesta u kojima 
je često dolazilo do žestokih sukoba 
sa policijom. Ovim zakonom treba da 
bude obuhvaćeno i deljenje fotografi- 
ja takvog sadržaja putem interneta 
ili društvenih mreža. „Pokušaćemo 
da zabranimo postavljanje slika čiji 
sadržaj može biti shvaćen kao pretnja 
pripadnicima policije ili njihovih po- 
rodica”, izjavio je španski ministar 
unutrašnjih poslova Fernandez. On 
smatra da su takve mere nužne ,,u 
vreme porasta nasilja i ekonomskog 
pada koji preti rušenjem temelja de- 
mokratskog društva.” 

Američko ministarstvo rada krije 
podatke o nezaposlenosti 

Ministarstvo rada SAD-a objavilo je 
da je nezaposlenost „парокоп smanje- 
na”, krijući zabrinjavajuću činjenicu 
da je zapravo samo četvoro od deset 
odraslih Amerikanca zaposleno. Služ- 
beno, stopa nezaposlenosti u Americi 
u septembru je iznosila samo 7,8 
odsto. Ali ta statistika počiva samo 
na broju građana koji aktivno traže 
posao. Prave brojke pokazuju mnogo 
depresivniju sliku. Trenutno je samo 
58,7 odsto Amerikanaca zaposleno, 
što znači da je 82 miliona, ili skoro 
41 odsto ljudi, bez posla. Navedenih 
7,8 odsto je zapravo samo procenat 
ljudi koji su se prijavili da traže posao. 
33 posto Amerikanaca ne samo da 
nemaju posao nego i nemaju želju da 
rade u postojećim uslovima. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
















